
საქართველოს მთავრობის 
დადგენილება №183

2008 წლის 8 სექტემბერი 
ქ. თბილისი

,,სახელმწიფო საკუთრებაში არსებული შენობა-ნაგებობების სარგებლობის უფლებით გადაცემის წესის დამტკიცების შესახებ“ საქართველოს მთავრობის 2006 წლის 12 ივნისის №110 დადგენილებაში ცვლილების შეტანის თაობაზე

1. ,,ნორმატიული აქტების შესახებ“ საქართველოს კანო​ნის 36-ე მუხლის შესაბამისად ,,სახელმწიფო საკუთრებაში არსე​ბული შე​ნობა-ნაგებობების სარგებლობის უფლებით გადა​ცემის წესის დამტკიცების შესახებ“ საქართველოს მთავრობის 2006 წლის 12 ივნი​სის №110 დადგენილებით (სსმ III, 2006 წელი, №82, მუხლი 1084) დამტკიცებულ ,,სახელმწიფო საკუთრებაში არსე​ბუ​ლი შენობა-ნაგებობების სარგებლობის უფლებით გადაცემის წესში“ შეტანილ იქნეს ცვლილება და მე-8 მუხლის პირველი პუნქტი ჩამოყალიბდეს შემდეგი რედაქციით: 

,,1. სახელმწიფო საკუთრებაში არსებული შენობა-ნაგე​ბო​ბების კონკურსის ან აუქციონის გარეშე სარგებლობის უფლე​ბით გადა​ცემის შემთხვევაში მხარეთა შორის ხელშეკ​რულება უნდა გა​ფორმდეს სახელმწიფო საკუთრებაში არსებული ქონე​ბის სარგებ​ლობის უფლებით გადაცემის თაობაზე შესაბამისი გადაწყვე​ტი​ლების მიღებიდან არა უგვიანეს 3 თვისა, მოქმედი კა​ნონმდებ​ლო​ბით დადგენილი წესით.“.

2. დადგენილება ამოქმედდეს გამოქვეყნებისთანავე.

 პრემიერ-მინისტრი

ვ. გურგენიძე 

